કાગડા ઊડતા હતા. હું જ માત્ર ૧૯૫૬-૫૭માં એ કેન્દ્રમાં ગયો. બચુભાઈ ચોટાઈએ મને ઉરુલીકાંચનનો કુદરતી ઉપચારનો માર્ગ ચીંધ્યો. મારો જૂનો મરડો ઉરુલીકાંચનમાં વગર દવાએ સારો થયો ત્યારથી ૬૫ વર્ષથી મેં દવામાં એક પાઈનો ખર્ચ કર્યો નથી. મારી કલમની કમાણીમાંથી ડૉક્ટરને કંઈ કમાવા દીધું નથી. આજે મને પચાસ લાખ ખર્ચાઈ જાય એવો પૅરૅલિસિસનો હુમલો અને વ્યાધિ થયો છે, પણ એક પાઈ ડૉક્ટરને આપી નથી. મારો ડૉક્ટર હું જ છું. અને તમે વાચકો સાક્ષી છો કે પૅરૅલિસિસ છતાં હું ‘મિડ-ડે’ની આ કટાર નિયમિત લખું છું.